CELEX: 32005D0649(01)
Language: hu
Date: 2005-09-13 00:00:00
Title: 2005/649/EK: A Bizottság határozata (2005. szeptember 13.) a tagállamok számára a 2000/29/EK tanácsi irányelvtől a Kuba egyes tartományaiból származó, nem vetőburgonyának szánt burgonya tekintetében való átmeneti eltérések megállapításának engedélyezéséről szóló 2003/63/EK határozat módosításáról (az értesítés a C(2005) 3406. számú dokumentummal történt)

15.9.2005   
            
            
               HU
            
            
               Az Európai Unió Hivatalos Lapja
            
            
               L 238/18
            
         
      A BIZOTTSÁG HATÁROZATA
   
   (2005. szeptember 13.)
   a tagállamok számára a 2000/29/EK tanácsi irányelvtől a Kuba egyes tartományaiból származó, nem vetőburgonyának szánt burgonya tekintetében való átmeneti eltérések megállapításának engedélyezéséről szóló 2003/63/EK határozat módosításáról
   (az értesítés a C(2005) 3406. számú dokumentummal történt)
   (2005/649/EK)
   AZ EURÓPAI KÖZÖSSÉGEK BIZOTTSÁGA
   tekintettel az Európai Közösséget létrehozó szerződésre,
   tekintettel a növényeket vagy növényi termékeket károsító szervezeteknek a Közösségbe történő behurcolása és a Közösségen belüli elterjedése elleni védekezési intézkedésekről szóló, 2000. május 8-i 2000/29/EK tanácsi irányelvre (1) és különösen annak 15. cikke (1) bekezdésére,
   mivel:
   
               (1)
            
            
               A 2000/29/EK irányelv értelmében a Kubából származó, nem vetőburgonyának szánt burgonya nem hozható be a Közösség területére. Az irányelv azonban lehetőséget biztosít e szabálytól való eltérésekre, amennyiben nem áll fenn a káros szervezetek elterjedésének veszélye.
            
         
               (2)
            
            
               A 2003/63/EK bizottsági határozat (2) eltérést biztosít a Kuba egyes tartományaiból származó, nem vetőburgonyának szánt burgonya behozatalának meghatározott feltételek melletti engedélyezésére.
            
         
               (3)
            
            
               Németország és az Egyesült Királyság az eltérés kiterjesztését kérték.
            
         
               (4)
            
            
               Az ezt az eltérést indokolttá tevő körülmények még mindig fennállnak, az eltérést tehát továbbra is célszerű alkalmazni.
            
         
               (5)
            
            
               A 2003/63/EK határozatot ennek megfelelően módosítani kell.
            
         
               (6)
            
            
               Az e határozatban előírt intézkedések összhangban vannak a Növény-egészségügyi Állandó Bizottság véleményével,
            
         ELFOGADTA EZT A HATÁROZATOT:
   1. cikk
   A 2003/63/EK határozat a következőképpen módosul:
   
               1.
            
            
               A 2. cikkben a második bekezdés helyébe a következő szöveg lép:
               „A behozatali tagállamok minden olyan naptári év szeptember 1-jét megelőzően, amikor importra kerül sor, eljuttatják a Bizottsághoz és a többi tagállamhoz az e határozat értelmében importált mennyiségek adatait és a melléklet 2. pontja f) alpontjában említett hivatalos vizsgálatokról szóló részletes szakmai jelentést. Minden egyes növény-egészségügyi bizonyítvány másolatát továbbítják a Bizottságnak.”
            
         
               2.
            
            
               A 3. cikk helyébe a következő lép:
               „3. cikk
               Az 1. cikket a Közösségbe behozott, nem vetőburgonyának szánt burgonya esetében kell alkalmazni az alábbi időszakokban:
               
                           i.
                        
                        
                           2006. január 1. és május 31. között;
                        
                     
                           ii.
                        
                        
                           2007. január 1. és május 31. között;
                        
                     
                           iii.
                        
                        
                           2008. január 1. és május 31. között.”
                        
                     
         2. cikk
   Ennek a határozatnak a tagállamok a címzettjei.
   
      Kelt Brüsszelben, 2005. szeptember 13-án.
      
         
            a Bizottság részéről
         
         Markos KYPRIANOU
         
         
            a Bizottság tagja
         
      
   
   
      (1)  HL L 169., 2000.7.10., 1. o. A legutóbb a 2005/16/EK bizottsági irányelvvel (HL L 57., 2005.3.3., 19. o.) módosított irányelv.
   
      (2)  HL L 24., 2003.1.29., 11. o.